DA veroordeel onwettige grondgryp in Mamelodi | Maroela Media
Die Demokratiese Alliansie het 'n gewelddadige betoging Woensdagoggend in Mamelodi, oos van Pretoria, veroordeel.
Dit kom nadat inwoners 'n gebied naby Eerste Fabrieke-treinstasie in die ooste van Mamelodi beset en die metropolisie en die polisie hul plakkershutte verwoes het.
"Inwoners het 'n bus van Autopax afgebrand," het kapt. Johannes Maheso, woordvoerder van die polisie, gesê. "Niemand is nog in hegtenis geneem in verband met die voorval nie. Die roetes wat versper is, is intussen weer oopgemaak en alles het weer na normaal teruggekeer."
Matthew Gerstner, waarnemende woordvoerder van die burgemeester, het gesê grondgrype en besettings vertraag die behuisingsproses. "Onwettige grondbesetters moet weet dat die Stad daaraan werk om behuisingsdienslewering te vergroot en hulle moet seker maak dat hulle op die behuisingslyste is, en nie onwettige maatreëls volg nie," het hy gesê. "Die Stad sal onwettige besetters moet uitsit, en daar sal geen keuse wees nie as om van die metropolisie gebruik te maak om die orde te herstel."
Isaac Mahamba, woordvoerder van die Tshwane-metropolisie, het intussen bevestig dat burgemeester Solly Msimanga van voorneme is om met die inwoners te vergader oor hul griewe. "Die minister gaan nie vandag of môre nog met hulle vergader nie. Hy het 'n program waarvolgens hy die gemeenskap sal betrekm kwessies oor grondgrype sal aanroer en dan die pad vorentoe voorhou."
grondgrype mamelodi Pretoria
Gordhan: 'Politieke nonsens' nie in nasionale belang
Hier is nou n brandende kwessie vir die nuwe burgermeester. Ons kyk gretig uit vir sy oplossing.
Hy veroordeel dit en dit is 'n positiewe ding hy handhaaf 'n goeie balans 100% beter as Sputla wat 'n rasse konektasie aan alles gevoeg het.
Hierdie skielike brandstigtings en getoitoi is om die DA se geduld te toets en uit te daag om te sien wat hulle instaat en te sien of hulle net 'n klomp winsakke is deur die ANC.
Nou moet die DA alles binne 2 weke regruk, wat die ANC in jare nie kon regkry nie.
HOEKOM moet daar vir swart mense met ons belasting geld huise gebou word, terwyl duisende wit plakkers nie eers in aanmerking geneem word nie. Hulle word nie eers besoek om hul behoeftes te bepaal nie. Dan brand die swartes in elk geval als af want ons bly in n land wat als mahala vir hulle gegee word, soos wat FW de Klerk die wittes aan die ANC uitverkoop het.